ACORD DE PARTENERIAT
[bookmark: _Hlk48898364] PRIVIND DESFASURAREA ÎN REGIM DE URGENȚĂ, A ACTIVITATILOR DE INDEPARTARE A PERICOLELOR GENERATE DE PREZENTA  ANIMALELOR, INCLUSIV A CÂINILOR FĂRĂ STĂPÂN CU POTENȚIAL AGRESIV DE PE DOMENIUL PUBLIC ȘI PRIVAT AL UAT COMUNA CRUCEA
Nr. _______/________

Avand in vedere: 

- Prevederile O.G nr.26/2000, Codul administrativ, Legea nr. 205/2004 privind protectia animalelor. Statutul asociatiei si Regulamentului de organizare si functionare.
O.G. 26/2000 privind asociațiile și fundațiile actualizata,
      - Prevederile art. 3 alin. 1, art. 11 alin. 2 din O.U.G. nr. 155/2001, privind aprobarea programului de gestionare a câinilor fără stăpân, aprobată cu modificări şi completări prin Legea nr. 227/2002 şi Legea nr. 391/2006, modificată şi completată prin Legea nr. 258/2013, publicată în Monitorul Oficial, Partea I, nr. 601 din 26.09.2013 
- H.G. nr. 1059/2013 pentru aprobarea Normelor metodologice de aplicare a O.U.G. nr. 155/2001 privind aprobarea programul de gestionare a câinilor fără stăpân, publicată în Monitorul Oficial nr. 829 din 23.12.2013; 
- Legea nr. 205/2004 privind protecţia animalelor, modificată şi completată prin Legea nr. 9/2008; 
- Legea nr. 60/2004 privind ratificarea Convenţiei Europene pentru protecţia animalelor de companie,
- Declaraţia Universală a Drepturilor Animalelor, proclamată solemn la Paris în 25.10.1978 la sediul UNESCO, la care ROMÂNIA a aderat; 
- Statutul, scopul, misiunea, obiectivele, activitatea si regulamentul de organizare si functionare al ASPA IVETS;
- O.U.G. 57/2019 privind Codul administrativ;
- Certificatele de inregistrare sanitar veterinara ale ASPA IVETS 

Incheiat intre:	

UAT COMUNA CRUCEA	, cu sediul in Crucea, Șoseaua Constantei nr.45, comuna Crucea, judetul Constanta, cod postal 907095, CUI 7276918, RO 32TREZ24A705000203030X telefon 241874825, fax 0241874703 reprezentata prin primar, TUDORACHE Iulian , in calitate de achizitor 

si,

Asociatia pentru Supravegherea si Protectia Animalelor IVETS - ASPA IVETS cu sediul in orasul Bolintin-Vale, sat Malu Spart, str. Monumentului nr. 575A, jud. Giurgiu, punct de lucru – DN5, Soseaua Bucuresti-Giurgiu, nr.50-100, Comuna Calugareni, sat Uzunu, C.I.F 34801771, cont bancar: RO21BTRLRONCRT0439654301 deschis la Banca Transilvania, reprezentata prin Dr. Istrate Florentina  – Presedinte, in calitate de partener
Au hotarat sa incheie prezentul acord de parteneriat in urmatoarele conditii:

2. Obiect si pret 
2.1 – ASPA IVETS se obliga sa desfasoare actiuni si activitati specifice supravegherii si protectiei animalelor, scopului si statutului asociatiei in perioada convenita si in conformitate cu obligatiile asumate prin prezentul contract, respectand legislatia in vigoare, 
2.2 – Achizitorul se obliga sa plateasca asociatiei pretul convenit prin indeplinirea contractului privind protectia animalelor libere pe domeniul public al autoritatii contractante.
2.3 – Pretul convenit pentru desfasurarea actiunilor specifice, platibil asociatiei de catre achizitor este de 1000 Ron/animal ridicat. In cadrul acestui pret se vor desfasura urmatoarele actiuni:
1. Pachetul/animal ridicat contine : activitatea de capturare si transport pentru animalele prezente pe raza domeniului public al autoritatii contractante  folosind arma cu tranchilizant, asistenta sanitar veterinara la capturare minim un medic veterinar care insoteste echipele de capturare, transport cf OUG 155/2001, HG 1059/2013=500 RON/animal
1. Cazarea, intretinerea, hranirea, ingrijirea, intr-un adapost,  inclusiv proceduri privind adoptia in valoare de 500 RON/animal
1. Cazarea, intretinerea, hranirea, ingrijirea, intr-un adapost inclusiv - proceduri privind eutanasie si neutralizare in valoare de 500 RON/animal

*Tinand seama de faptul ca un animal nu poate fi si adoptat si eutanasiat rezulta pretul de 1000 RON/animal  ridicat.
**Toate animalele capturate din raza teritoriala a Beneficiarului vor fi microcipati la momentul capturarii.
2.4 – Pretul platibil asociatiei de catre achizitor, in baza contractului, pentru indeplinirea integral si corespunzatoare a tuturor obligatiilor asumate prin contract nu poate depasi  100000 RON.
2.5 – Pretul stabilit per animal ridicat din teritoriu, se va plati in maxim 14 zile lucratoare de la momentul ridicarii.
2.6 Animalele vor fi cazate la centrul Asociatiei din judetul Giurgiu, comuna Calugareni, sat Uzunu, denumit ASPA IVETS Animal Resort.

3. Interpretare 
3.1 – In prezentul contract, cu exceptia unei prevederi contrare, cuvintele la forma singular vor include forma de plural si vice versa, acolo unde acest lucru este permis de context.
3.2 – Termenul “zi” sau “zile” sau orice referire la zile reprezinta zile calendaristice daca nu se specifica in mod diferit.

Clauze obligatorii

4. Durata 
4.1 – Prezentul contract incepe de la data emiterii notei de comanda si se incheie la data capturarii ultimul animal pentru care a fost solicitata asociatia conform contract, sau la data  infiintari de catre autoritatea locala a Serviciului public de gestionare a animalelor fara stapan in cazul in care acesta este functional.


5. Derularea 
5.1 – Derularea contractului se va derula conform achizitiei din portalul SEAP/SICAP 		 
6. Obligatiile principale ale ASPA IVETS 
6.1 – ASPA IVETS se obliga sa asigure desfasurarea activitatilor de protectie a animalelor libere pe domeniul public care fac obiectul prezentului contract in perioada / perioadele convenite si in conformitate cu obligatiile asumate.
6.2 – ASPA IVETS obliga sa efectueze activitatile standard si/sau performantele asumate.
6.3 –ASPA IVETS se obliga sa efectueze activitatile in conformitate cu notele de comanda emise de catre autoritatea contractanta.
6.4 – ASPA IVETS se obliga sa despagubeasca achizitorul impotriva oricaror:
	- reclamatii si actiuni in justitie, ce rezulta din incalcarea unor drepturi de proprietate intelectuala (brevet, nume, marci inregistrate etc), legate de echipamentele, material, instalatiile sau utilajele folosite pentru sau in legatura cu activitatile desfasurate.

7. Obligatiile principale ale  UAT 
7.1 – Autoritatea contractanta se obliga sa plateasca pretul convenit in prezentul accord pentru activitatile desfasurate.
7.2 – Autoritatea contractanta se obliga sa supravegheze activitatile desfasurate si sa le certifice in termenul convenit.
7.3.– Autoritatea contractanta se obliga sa plateasca catre asociatie in termen de 5  zile de la emiterea documentului de plata, 30% din valoarea totala a acestuia avand in vedere costurile generate de prezenta animalelor in adapost.
7.4 – Autoritatea contractanta se obliga sa plateasca diferenta inscrisa pe documentul de plata, esalonat, pe durata desfasurarii contractului (maxim 14 zile lucratoare de la momentul cazarii animalelor capturate in adapost).
7.5 – Daca autoritatea contractanta nu onoreaza platile in termen de 14 zile lucratoare de la expirarea perioadei prevazute convenite, asociatia are dreptul de a sista desfasurarea activitatilor. Imediat ce autoritatea contractanta achita conform documentului de plata, asociatia va relua desfasurarea activitatilor in cel mai scurt timp posibil.
7.6 – In cazul in care in care in urma notificarii primite din partea asociatiei, privind expirarea perioadei legale de sedere in adapost, autoritatea contractanta nu raspunde in termen de 5 zile prin emiterea deciziilor individuale de prelungire a sederii in adapost/eutanasiere a animalelor, se va percepe un cost de 23.3 RON/zi/animal, cazat.
7.7 – Autoritatea contractanta ramane proprietarul animalului ajuns in adapost, capturat pe raza localitatii contractante, pana la momentul adoptiei/revendicarii/eutanasiei.
7.8 – Autoritatea contractanta este de accord cu posibilitatea ca pe parcursul anului in care este semnat contractul, asociatia sa organizeze o campanie gratuita de sterilizare/microcipare/inregistrare pentru animale cu stapan (animalele se vor microcipa si vor fi inregistra conform prevederilor legale) astfel monitorizandu-se populatia animala si reducand numarul produsilor de conceptie la nivelul localitatii. 
Campania se va desfasura in parteneriat astfel: autoritatea contractanta pune la dispozitia asociatiei o locatie aflata pe raza localitatii, care trebuie sa indeplineasca un minim de conditii necesare desfasurarii activitatilor specifice - sursa de apa, caldura (ex. dispensar).  Pomovarea acestei actiuni va fi facuta prin fluturasi publicitari, bannere, website-uri etc. .Asociatia va desfasura campania cu titlu gratuit pentru animalele din localitatea respectiva.
	7.9 – Primarul imputerniceste ASPA IVETS sa aplice prevederile legale in cazul in care animalele capturate nu sunt adoptate sau revendicate.

8. Sanctiuni pentru neindeplinirea culpabila a obligatiilor
8.1 In cazul in care, din vina sa exclusiva, asociatia nu reuseste sa-si execute obligatiile asumate prin contract, atunci autoritatea contractanta are dreptul de a deduce din pretul contractului, ca penalitati, o suma echivalenta cu o cota procentuala de 0.1% din pretul contractului.
8.2 In cazul in care autoritatea contractanta nu onoreaza facturile in termen de 30 de zile de la expirarea perioadei convenite, atunci are obligatia de a plati ca penalitati, o suma echivalenta cu o cota procentuala de 0.1% din plata neefectuata.
8.3 Nerespectarea obligatiilor asumate prin prezentul contract de catre una dintre parti, in  mod culpabil, da dreptul partii lezate de a considera contractul reziliat de drept / de a cere rezilierea contractului si de a pretinde daune-interese.
8.4 Autoritatea contractanta isi rezerva dreptul de a denunta unilateral contractul, printr-o notificare scrisa adresata asociatiei, fara nici o compensatie, daca acesta din urma este in procedura de dizolvare sau incapacitate de desfasurare a activitatilor specifice, cu conditia ca aceasta denuntare sa nu prejudicieze sau sa afecteze dreptul la actiune sau despagubire pentru asociatie. In acest caz asociatia are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului.

Clauze specifice

9. Alte responsabilitati ale ASPA IVETS
9.1 (1) ASPA IVETS are obligatia de a desfasura actiunile prevazute in contract cu profesionalismul si promptitudinea  cuvenite angajamentului asumat in conformitate cu prevederile statutului.
       (2) ASPA IVETS se obliga sa supravegheze desfasurarea actiunilor, sa asigure resursele umane, materiale, instalatiile, echipamentele si orice alte asemenea, fie de natura provizorie, fie definitive, cerute de si pentru contract, in masura in care necesitatea asigurarii acestora este prevazuta in contract sau se poate deduce in mod rezonabil din contract din resurse propria sau prin colaboratori.
9.2 ASPA IVETS este pe deplin responsabila pentru desfasurarea actiunilor in conformitate cu prevederile statutului. Totodata, este raspuzatore atat de siguranta tuturor operatiunilor si metodelor de desfasurare utilizate, cat si de calificarea personalului folosit pe toata durata contractului.

10. Alte responsabilitati ale autoritatii contractante
10.1 – Autoritatea contractanta se obliga sa puna la dispozitia asociatiei orice facilitati si/sau informatii pe care acesta le-a cerut si pe care le considera necesare pentru indeplinirea contractului.

11.Receptie si verificari
11.1 – Autoritatea contractanta are dreptul de a verifica modul de desfasurare a actiunilor pentru a stabili conformitatea lor.
11.2 – Verificarile vor fi efectuate de catre autoritatea contractanta prin reprezentantii sai imputerniciti in conformitate cu prevederile din prezentul contract. Achizitorul are obligatia de a notifica in scris asociatiei identitatea persoanelor imputernicite in acest scop.

12.Incepere, finalizare, intarzieri, sistare
12.1 – (1) ASPA IVETS are obligatia de a incepe desfasurarea actiunilor in timpul cel mai scurt posibil de la primirea ordinului de incepere a contractului.
(2) In cazul in care asociatia sufera intarzieri si/sau suporta costuri suplimentare datorate in exclusivitate autoritatii contractante partile vor stabili de comun accord:
		a) prelungirea perioadei de desfasurare a actiunilor.
		b) totalul cheltuielilor aferente, daca este cazul, care se vor adauga la pretul contractului 
12.2 – (1) Actiunile desfasurate in baza contractului sau, daca este cazul, oricare faza a acestora prevazuta a fi terminata intr-o perioada stabilita, trebuie finalizate in termenul convenit de parti care se calculeaza de la data inceperii desfasurarii activitatilor.
(2) In cazul in care:
		a) orice motive de intarziere, ce nu se datoreaza asociatiei, sau 
b) alte circumstante neobisnuite susceptibile de a surveni, altfel decat prin incalcarea contractului de catre asociatie, indreptatesc asociatia de a solicita prelungirea perioadei de desfasurare a actiunilor sau a oricarei faze a acestora, atunci partile vor revizui, de comun accord, perioada si vor semna un act aditional.
12.3 Daca pe parcursul indeplinirii contractului ASPA IVETS nu respecta graficul de desfasurare a actiunilor, acesta are obligatia de a notifica acest lucru in timp util achizitorului. Modificarea datei/perioadelor asumate in graficul dedesfasurare a activitatilor se face cu acordul partilor prin act aditional.
12.4 In afara cazului in care autoritatea contractanta este de accord cu o prelungire a termenului de executie orice intarziere in indeplinirea contractului da dreptul autoritatii contractante de a solicita penalitati asociatiei.
12.5 Orice intarziere a achizitorului mai mare de 30 (treizeci) de zile calendaristice de la emiterea documentului de plata privind da dreptul asociatiei de a refuza colaborarile viitoare cu acesta.
[bookmark: _GoBack]
13. Ajustarea pretului contractului
13.1 – Pentru activitatile desfasurate, platile datorate de autoritatea contractanta asociatiei sunt tarifele practicate in portalul de lictatii SEAP/SICAP, la momentul efectuarii achizitiei. 
13.2 – Pretul contractului este ferm in lei si nu se ajusteaza.

14.Subcontractanti
14.1 – ASPA IVETS are obligatia, in cazul in care subcontracteaza parti din contract, de a incheia contracte cu subcontractantii desemnati, in aceleasi conditii in care el a semnat contractul cu achizitorul.
14.2 – (1) ASPA IVETS are obligatia de a prezenta la incheierea contractului toate      contractele incheiate cu subcontractantii desemnati.
(2) Lista subcontractantilor, cu datele de recunoastere ale acestora, cat si contractele incheiate cu acestia se constituie in anexe la contract.
14.3 – (1) ASPA IVETS este pe deplin raspunzatore fata de achizitor de modul in care indeplineste contractul.
(2) Subcontractantul este pe deplin raspunzator fata de ASPA IVETS de modul in care isi indeplineste partea sa din contract.
(3) ASPA IVETS are dreptul de a pretinde daune-interese subcontractantilor daca acestia nu isi indeplinesc partealor din contract.
14.4 – ASPA IVETS poate schimba orice subcontractant numai daca acesta nu si-a indeplinit partea sa din contract. Schimbarea subcontractantului nu va determina schimbarea pretului contractului si va fi notificata achizitorului.

15. Forta majora
15.1 – Forta majora este constatata de o autoritate competenta.
15.2 – Forta majora exonereaza partile contractante de indeplinirea obligatiilor asumate prin prezentul contract, pe toata  perioada in care aceasta actioneaza.
15.3 – Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
15.4 – Partea contractanta care invoca forta majora are obligatia de a notifica celeilalate parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.
15.5 – Partea contractanta care invoca forta majora are obligatia de a notifica celeilalate parti, incetarea cauzei acesteia in maxim 15 zile de la incetare.
15.6 – Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de drept a prezentului contract, fara ca vreuna din parti sa poate pretinda celeilalte   daune- interese.

16. Solutionarea litigiilor
16.1 – Autoritatea contractanta si ASPA IVETS vor depune toate eforturile pentru a rezolva pe cale amiabila prin tratative directe, orice neintelegere sau disputa care se poate ivi intre ei in cadrul sau  in legatura cu indeplinirea contractului.
16.2 – Daca, dupa 15 zile de la inceperea acestor tratative, autoritatea contractanta si asociatia nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze fie prin arbitraj la Camera de Comert si Industrie a Romaniei, fie de catre instantele judecatoresti din Romania.

17. Limba care guverneaza acordul
17.1 – Limba care guverneaza acordul  este limba romana.

18. Comunicari
18.1 – (1) Orice comunicare intre parti referitoare la indeplinirea prezentului contract, trebuie sa fie transmisa in scris.
(2) Orice document scris trebuie inregistrat atat in momentul transmiterii, cat si in momentul primrii.
18.2 – Comunicarile intre parti se pot face si prin telefon, telegram, fax sau e-mail cu conditia confirmarii in scris a primirii comunicarii.

Persoana de contact din partea UAT 		:
Dl./Dna. ___________________________________
Telefon:_ __________________________________
Email:  ____________________________________

Persoana de contact din partea UAT ASPA IVETS:
Dna. Dr. Istrate Florentina
Telefon: 0765.748938
Email: office@aspaivets@gmail.com

19. Protectia datelor 
 	19.1 Datele cuprinse in prezentul acord vor fi stocate in conformitate cu prevederile Regulamentului european 2016/679 privind protectia datelor cu caracter personal. 
	19.2 Comunicarea prezentului acord de parteneriat catre orice persoana interesata se va face in conformitate cu legislatia specifica privind protectia datelor cu caracter personal.

20. Confidentialitate
20.1 Partile contractante se obliga sa trateze toate informatiile si documentatiile de care au luat la cunostinta în cursul derularii prezentului parteneriat, sau in faza de negociere ca informatii confidentiale, sa nu le  divulge tertilor si sa pastreze secretul profesional, astfel încat sa nu prejudicieze cu nimic cealalta parte.
20.2 Parţile contractante vor pastra în stricta confidentialitate toate datele si informatiile comerciale cu privire la preturi, cantitati, logistica utilizata, etc., orice denunţare a acestor informatii de catre o parte contractanta care pot leza interesele celeilalte parti, poate atrage raspunderea partii implicate in instanta, cu recuperarea pagubelor create de către partea lezata.

21. Legea aplicabila acordului
21.1 –  Acordul va fi interpretat conform legilor din Romania.
21.2 – Beneficiarul are cunostiinta de prevederile Statutului Asociatiei si este intru totul de acord cu dispozitiile existente in curprinsul acestuia.

	Partile au inteles sa incheie azi ____________ prezentul contract in 2 (doua) exemplare, cate unul pentru fiecare parte.

BENEFICIAR,						PARTENER,
COMUNA CRUCEA

PRIMAR,		                                               Asociatia pentru Supravegherea		TUDORACHE Iulian                                                 si Protectia Animalelor IVETS
							
						            Presedinte,		
Secretar general,
GURGU Reveicuta	
 
						                  Dr. Istrate Florentina	 
	 Inspector contabil,
	DIACONU Dorina


	Consilier Achizitii,
               LEU Elena

